
KORAKI DO SEDAJ
KAKO SOUSTVARJAMO MODEL KOMPETENC SKUPAJ Z ZAPOSLENIMI V DRŽAVNI UPRAVI
Projektna skupina za projekt Vzpostavitev kompetenčnega modela, ki deluje na Ministrstvu za javno upravo, Direktoratu za javni sektor, Sektorju za upravljanje s kadrovskimi viri, si pri vzpostavitvi kompetenčnega modela prizadeva, da bi v njegov nastanek in oblikovanje vključila čim več ključnih deležnikov in zaposlenih ter tako dosegla najširše poznavanje in uporabnost.
Za kvalitetno izvedbo projekta bodo uporabljene kombinacije različnih metod, ki omogočajo poglobljeno analizo ter določitev in opis kompetenc. Informacije oz. podatki bodo pridobljeni z različnimi metodološkimi pristopi, kot so ankete, vprašalniki, intervjuji, fokusne skupine. Aktivnosti potekajo v sodelovanju z zunanjim izvajalcem - Skupina Primera d.o.o. celovite kadrovske rešitve, medresorsko delovno skupino in posameznimi organi državne uprave.  Preko  sodelovanja  v  intervjujih  ali  na  kateri  od  delavnic,  fokusnih  skupin  ali  v  anketah,  boste  tudi zaposleni v državni  upravi lahko soustvarjali naš skupni model kompetenc. Vsem ki  ste, ali kakorkoli boste, sodelovali  v  projektu  vzpostavitve  kompetenčnega  modela  za  državno  upravo,  se  iskreno  zahvaljujemo. V nadaljevanju navajamo informacije o ključnih fazah izvedbe projekta.
marec 2018
[image: image29.jpg]REPUBLIKA SLOVENIJA
MINISTRSTVO ZA JAVNO UPRAVO



MEDRESORSKA DELOVNA SKUPINA
Medresorska delovna skupina za izvajanje operacije Učinkovito upravljanje zaposlenih za projekt Vzpostavitev kompetenčnega modela je sestavljena iz predstavnikov organov državne uprave. Medresorska delovna skupina se je 9. marca drugič sestala, na sestanku pa je zunanji izvajalec, Skupina Primera, celovite kadrovske rešitve d.o.o., predstavil vsebinsko zasnovo projekta, skupaj s terminskim načrtom.

DELAVNICA
1. sklop dveh delavnic: ISKANJE OPTIMALNIH MODELOV KOMEPETENC – SKUPINA PRIMERA, D.O.O. (OŽJA MEDRESORSKA DELOVNA SKUPINA, PROJEKTNA SKUPINA MJU)
Namen obeh delavnic je bil ožji medresorski delovni skupini, v kateri sodelujejo predstavniki različnih organov državne uprave, predstaviti področje presoje kompetenc, možne rešitve na tem področju in skupaj z udeleženci izbrati model, ki najbolje ustreza potrebam in načinu dela v slovenski javni upravi.
I. delavnica (20.3.2018)
Na delavnici so bile predstavljene različne arhitekture kompetenčnih modelov in sistemi presoje kompetenc. Za vsako od možnosti so bile navedene prednosti in pomanjkljivosti.
II. delavnica (23.3.2018)
Predstavitvi možnih rešitev ter karakteristik posameznih rešitev je sledila interaktivna delavnica, na kateri so udeleženci iskali najbolj optimalen model kompetenc za uporabo v slovenski državni upravi.

PRIDOBITEV KANDIDATOV ZA INTERVJUJE
V mesecu aprilu smo za namen izvedbe intervjujev pridobili 80 kandidatov iz različnih ministrstev, organov v sestavi ministrstev, vladnih služb in upravnih enot.
Med kandidate za intervjuje so se uvrstili tisti javni uslužbenci, ki so zaposleni na vodstvenih delovnih mestih ali so zaposleni v kadrovski službi ali pa so uspešni strokovnjaki na ključnih delovnih mestih, pri čemer so ključna delovna mesta tista delovna mesta, ki so najbolj pomembna za uspešno delovanje državne uprave danes in/ali bodo  pomembna  v  prihodnje.  Pomembno je  bilo tudi,  da  gre za  zaposlene,  ki  so  pri  svojem  delu  uspešni, motivirani,  zavzeti;  zaželeno  pa  je  bilo,  da  imajo  kandidati  širše  razumevanje  funkcije  državne  uprave  in razmišljajo o potrebnem razvoju državne uprave v prihodnje.
Po pridobitvi kandidatov smo organizirali 80 intervjujev.

IZVEDBA INTERVJUJEV – TEMELJNE KOMPETENCE
Po izvedbi  pilotnih  intervjujev  na  Ministrstvu  za  javno  upravo  so  se  konec  aprila  pričeli  izvajati  intervjuji  s kandidati iz različnih resorjev. Intervjuji so trajali v povprečju 70 minut, in so bili namenjeni odkrivanju temeljnih kompetenc.
Intervju je zajemal pogovor o delu javnega uslužbenca, dotikal se je konkretnih situacij in vedenj pri delu, prav tako so bili zaposleni povprašani o videnju državne uprave v prihodnje. Na podlagi intervjujev je bil določen osnutek kompetenc, ključnih za uspešnost pri delu v državni upravi.
maj 2018

IZVEDBA INTERVJUJEV - TEMELJNE KOMPETENCE - NADALJEVANJE
Izvedba intervjujev za odkrivanje temeljnih kompetenc je potekala še drugi teden meseca maja. Izvedenih je bilo 80 intervjujev. Intervjujem sta v nadaljevanju sledili delavnica in fokusna skupina.

DELAVNICA
2.  delavnica:    INTEGRACIJA  ZBRANIH  INFORMACIJ  ZA  TEMELJNE  KOMPETENCE  (11.5.2018)  –  SKUPINA PRIMERA, D.O.O.
(OŽJA MEDRESORSKA DELOVNA SKUPINA, PROJEKTNA SKUPINA MJU)
Namen  delavnice je  bil,  da  se  integrirajo  informacije,  pridobljene  z  analizo  in  intervjuji.  Na  delavnici  je  bil predstavljen  osnutek  temeljnih  kompetenc,  ki  je  nastal  na  podlagi  analize  različnih  virov  in  intervjujev  z zaposlenimi. V nadaljevanju delavnice so udeleženci skupaj združevali pridobljene informacije v sorodne sklope in oblikovali izhodišča za temeljne kompetence.

FOKUSNA SKUPINA – TEMELJNE KOMPETENCE
Na podlagi analize pridobljene vsebine je bil oblikovan predlog temeljnih kompetenc s pripadajočimi vedenji. Oblikovana je bila fokusna skupina, sestavljena iz predstavnikov različnih resorjev, ki se je 16.5. sestala. Namen fokusne skupine je, da se preveri ustreznost predloga temeljnih kompetenc s pripadajočimi vedenji.
Fokusna skupina je oblika kvalitativne raziskovalne metode. Uporabimo jo, kadar želimo v skupini poglobljeno razmisliti o nekem izzivu, analizirati rešitev ipd. Udeleženci sodelujejo s svojim mnenjem in na podlagi izkušenj, ki jih imajo. Dogajanje na fokusni skupini usmerja moderator.
Na  fokusni  skupini  za  določanje  temeljnih  kompetenc  so  zunanji  izvajalci,  s  katerimi  sodelujemo,  najprej predstavili predlog temeljnih kompetenc s pripadajočimi vedenji. Oblikovali so ga na podlagi analize različnih virov in razgovorov z zaposlenimi. V nadaljevanju smo preverili ustreznost predloga temeljnih kompetenc in ga dopolnili s predlogi članov fokusne skupine.
[image: image4.png]




[image: image43.png]


IZVEDBA INTERVJUJEV – VODSTVENE KOMPETENCE
V tednu od 14. do 18. maja so s kandidati, zaposlenimi na vodstvenih delovnih mestih v različnih organih državne uprave,  potekali  intervjuji  za  odkrivanje vodstvenih  kompetenc.  Izvedenih je  bilo 80  intervjujev. Intervju  je zajemal pogovor o delu javnega  uslužbenca, dotikal  se je konkretnih situacij  in vedenj pri  delu.  Na podlagi intervjujev je bil določen osnutek vodstvenih kompetenc.   Intervjujem sta v nadaljevanju sledili delavnica in fokusna skupina.

PRIDOBITEV NABORA KANDIDATOV ZA ANKETIRANJE
Da bi bila v modelu kompetenc izbrana resnično pomembna in prava vedenja za opis kompetenc, je bil na organe državne uprave posredovan poziv k posredovanju dodatnega nabora kandidatov za anketiranje tako za temeljne kot  tudi  za  vodstvene  kompetence  (poleg  kandidatov  za  intervjuje).  Kandidati  so  s  sodelovanjem  v  anketi ovrednotili primernost in pomembnost predlaganega nabora vedenj in s tem posredovali povratne informacije, ali so izbrana vedenja po njihovem mnenju primerna za uvrstitev med vedenjske opise za kompetence v državni upravi.

IZVEDBA ANKETIRANJA – TEMELJNE KOMPETENCE
Dne 23.5.2018 je bila anketa za temeljne kompetence posredovana cca. 80 kandidatom iz različnih organov državne uprave, aktivna pa je bila do 29.5.2018.

DELAVNICA
3.  delavnica:    INTEGRACIJA  ZBRANIH  INFORMACIJ  ZA  VODSTVENE  KOMPETENCE  (23.5.2018)  –  SKUPINA PRIMERA, D.O.O.
(OŽJA MEDRESORSKA DELOVNA SKUPINA, PROJEKTNA SKUPINA MJU)
Namen  delavnice  je,  da  se  integrirajo  informacije,  pridobljene  z  analizo  in  intervjuji.  Na  delavnici  je  bil predstavljen  osnutek  vodstvenih  kompetenc,  ki  je  nastal  na  podlagi  analize  različnih  virov  in  intervjujev  z zaposlenimi. V nadaljevanju delavnice so udeleženci skupaj združevali pridobljene informacije v sorodne sklope in oblikovali izhodišča za vodstvene kompetence.

FOKUSNA SKUPINA – VODSTVENE KOMPETENCE
Na podlagi analize pridobljene vsebine je bil oblikovan predlog vodstvenih kompetenc s pripadajočimi vedenji. Oblikovana je bila fokusna skupina, sestavljena iz predstavnikov različnih resorjev, ki se je 28.5.2018 sestala. Namen fokusne skupine je, da se preveri ustreznost predloga vodstvenih kompetenc s pripadajočimi vedenji.
Fokusna  skupina  je  oblika kvalitativne  raziskovalne metode.  Udeleženci  sodelujejo s  svojim  mnenjem  in na podlagi  izkušenj,  ki  jih  imajo.  Na  fokusni  skupini  za  določanje  vodstvenih  kompetenc  so  zunanji  izvajalci,  s katerimi sodelujemo, najprej predstavili predlog vodstvenih kompetenc s pripadajočimi vedenji. 
Oblikoval smo ga na podlagi analize različnih virov in razgovorov z zaposlenimi. Na fokusni skupini smopreverili ustreznost predloga vodstvenih kompetenc in ga dopolnili s predlogi udeležencev fokusne skupine

DELAVNICA
4.  delavnica:  PREVERJANJE  STOPNJEVANJ  VEDENJ  ZA  VODSTVENE  KOMPETENCE  (4.6.2018)  –  SKUPINA PRIMERA, D.O.O.
(OŽJA MEDRESORSKA DELOVNA SKUPINA, PROJEKTNA SKUPINA MJU)
Izvedena je bila interaktivna delavnica za preverjanje stopnjevanja vedenj oz. določanja nivojev zahtevnosti za vodstvene kompetence. Izvajalec je predstavil predlog  kompetenc  za vodstvena  delovna mesta na  različnih ravneh zahtevnosti. V nadaljevanju smo skupaj z izvajalcem kritično ovrednotili predlog, opredelili morebitne pomanjkljivosti in ovire ter oblikovali dopolnjen predlog. Delavnici je sledil sestanek MDS.

MEDRESORSKA DELOVNA SKUPINA
Medresorska  delovna  skupina  za  izvajanje  operacije  Učinkovito  upravljanje  zaposlenih,  v  kateri  sodelujejo predstavniki različnih organov državne uprave, se je tretjič sestala v ponedeljek, 4.6.2018. Na sestanku je bil obravnavan predlog vsebinskih rešitev glede na izvedene projektne aktivnosti, predstavljen pa je bil tudi predlog temeljnih kompetenc in ključne kategorije vodstvenih kompetenc. Člani MDS na predstavljena predloga niso imeli pripomb.

FOKUSNA SKUPINA –  RAVNI VODSTVENIH KOMPETENC
Oblikovana je bila fokusna skupina, v kateri so sodelovali vodje iz različnih organov državne uprave, ki se je
6.6.2018  sestala.  Namen  fokusne  skupine  je  ovrednotiti  ustreznost  predloga  zahtevanih  ravni  vodstvenih kompetenc s pripadajočimi vedenji pri različnih nivojih vodij. Na fokusni skupini so zunanji izvajalci, s katerimi sodelujemo, najprej predstavili predlog določanja nivojev zahtevnosti za vodstvene kompetence. Preverili smo ustreznost predloga in ga dopolnili s predlogi udeležencev fokusne skupine.

IZVEDBA ANKETIRANJA – VODSTVENE KOMPETENCE
Dne 12.6.2018 je bila anketa za vodstvene kompetence posredovana 90 kandidatom iz različnih organov državne uprave, aktivna pa je bila do 18.6.2018. Izpolnjenih je bilo 55 anket (61% odziv).
MEDRESORSKA DELOVNA SKUPINA
Medresorska  delovna  skupina  za  izvajanje  operacije  Učinkovito  upravljanje  zaposlenih,  v  kateri  sodelujejo predstavniki  različnih  organov  državne  uprave,  se  je  četrtič  sestala  v četrtek,  21.6.2018. Na  sestanku  je  bil predstavljen  predlog  temeljnih  kompetenc,  podroben  proces  določitve  vodstvenih  kompetenc  ter  predlog vodstvenih kompetenc. Člani MDS so na predstavljen predlog podali mnenja/pripombe/dopolnitve, ki jih je zunanji izvajalec smiselno vsebinsko umestil v oblikovana modela kompetenc.

Spodaj je shematsko prikazan proces določanja temeljnih kompetenc ter izbrane štiri temeljne kompetence.
Analiza pisnih virov
Delavnice ožje delovne skupine


Intervjuji
Fokusne skupine
Ankete
MODEL TEMELJNIH KOMPETENC


Zavezanost strokovnosti Krepitev sodelovanja Proaktivno delovanje Osredotočenost na uporabnika

OBLIKOVANJE  SKLOPOV  SORODNIH  DELOVNIH   MEST   ZA   NAMEN   DOLOČITVE  DELOVNO   SPECIFIČNIH
KOMPETENC
Projekt Vzpostavitve kompetenčnega modela v državni  upravi  je razdeljen v 2 fazi. Dosedanje aktivnosti za oblikovanje temeljnih in vodstvenih kompetenc se nanašajo na fazo 1. Ta se bo zaključila jeseni z usposabljanjem presojevalcev/vodij temeljnih in vodstvenih kompetenc. V poletnih mesecih smo pričeli tudi s fazo 2,  v okviru katere bomo določili delovno specifične kompetence. Delovno specifične kompetence vključujejo spretnosti, sposobnosti,  veščine,  ki  so  pomembne  za  učinkovito  opravljanje  dela  na  posameznih  strokovnih  področjih znotraj državne uprave. Da bi jih določili, bo projektna skupina, skupaj z zunanjimi svetovalci, najprej določila sklope sorodnih delovnih mest. Delovna mesta, ki so si, glede na vsebino dela, naravo dela in zahtevnost dela sorodna, bodo namreč umeščena v skupne sklope, za katere bodo veljale enake delovno specifične kompetence. Ustreznost umestitve delovnih mest v skupne sklope in pomembne kompetence zanje, smo v naslednjem koraku preverjali s pomočjo intervjujev.
PRIDOBITEV   KANDIDATOV   ZA   IZVEDBO   PILOTNIH   INTERVJUJEV   ZA   NAMEN   DOLOČITVE   DELOVNO
SPECIFIČNIH KOMPETENC
Za  ugotavljanje  delovno  specifičnih  kompetenc,  smo  najprej  določili  štiri  pilotna  področja,  za  katera  bomo preverili ustreznost umestitve v izbrane sklope sorodnih delovnih mest ter določili ključne delovno specifične kompetence. V pilot so bila izbrana delovna mesta iz Uprave Republike Slovenije za izvrševanje kazenskih sankcij, iz Direktorata za javno računovodstvo na Ministrstvu za finance, iz finančnih služb nekaterih ministrstev, skupnih finančnih služb Upravnih enot  ter delovna mesta iz področja informatike na Ministrstvu za javno upravo. V mesecu  juniju  smo  za  ta  namen  pridobili  50  kandidatov  iz  izbranih  štirih  pilotnih  področij.  Po  pridobitvi kandidatov smo organizirali 50 intervjujev na različnih lokacijah po Sloveniji. V jesenskih mesecih bo sledilo še nadaljnjih 74 intervjujev za preostale sklope sorodnih delovnih mest.
PRIČETEK IZVEDBE 50 PILOTNIH INTERVJUJEV ZA DOLOČITEV DELOVNO SPECIFIČNIH KOMPETENC
Konec junija so se pričeli izvajati intervjuji s kandidati iz izbranih pilotnih področij. Intervjuji so trajali v povprečju
60  minut  in  so  bili  namenjeni  odkrivanju  delovno  specifičnih  kompetenc  ter  preverjanju  sorodnosti  med delovnimi mesti. Med kandidate za intervjuje so se uvrstili tisti javni uslužbenci, ki so na posameznem delovnem mestu zaposleni vsaj eno leto; so pri svojem delu uspešni, motivirani, zavzeti; zaželeno pa je bilo, da imajo kandidati  širše  razumevanje  funkcije  državne  uprave  in  razmišljajo  o  potrebnem  razvoju  državne  uprave  v prihodnje.  Udeležba  na  intervjujih  je  prostovoljna, informacije  pa  se  bodo  obravnavale  zaupno  in  samo za potrebe omenjenega projekta.
julij 2018
ZAKLJUČEK IZVEDBE 50 PILOTNIH INTERVJUJEV ZA DOLOČITEV DELOVNO SPECIFIČNIH KOMPETENC
Izvedba pilotnih intervjujev za določitev delovno specifičnih kompetenc se je zaključila dne 20.7.2018. Izvedenih je bilo 50 intervjujev, in sicer z zaposlenimi iz Uprave Republike Slovenije za izvrševanje kazenskih sankcij, iz Direktorata za javno računovodstvo na Ministrstvu za finance,  iz finančnih služb nekaterih ministrstev, skupnih finančnih služb Upravnih enot ter z zaposlenimi na delovnih mestih s področja informatike na Ministrstvu za javno upravo.
USKLAJEVANJE  SKLOPOV  SORODNIH  DELOVNIH  MEST  ZA  NAMEN  DOLOČITVE  DELOVNO  SPECIFIČNIH
KOMPETENC
Delovno specifične kompetence vključujejo spretnosti, sposobnosti, veščine, ki so pomembne za učinkovito opravljanje dela na posameznih strokovnih področjih znotraj državne uprave. Da bi jih določili, je projektna skupina,  skupaj  z  zunanjimi  svetovalci,  najprej  določila  predlog  sklopov  sorodnih  delovnih  mest  tj.  delovna mesta,  ki  so  si  sorodna  glede  na  vsebino  dela,  naravo  dela  in  zahtevnost  dela.  V  mesecu  juliju  so  sledila usklajevanja navedenih sklopov delovnih mest.
SESTANEK PROJEKTNEGA TIMA V ZVEZI Z OBLIKOVANJEM SKLOPOV SORODNIH DELOVNIH MEST ZA NAMEN DOLOČITVE DELOVNO SPECIFIČNIH KOMPETENC
Ustreznost umestitve delovnih mest v skupne sklope in pomembne kompetence se je preverjala s pomočjo pilotnih intervjujev, ki jim je 31. julija sledil usklajevalni sestanek projektnega tima (projektna ekipa in zunanji izvajalec). Vzporedno s kvalitativno analizo pilotnih intervjujev je bil pripravljen predlog kompetenc na podlagi opisov delovnih mest iz sistemizacij.
avgust 2018
ORGANIZACIJA IN IZVEDBA POSVETOV V ZVEZI Z OBLIKOVANJEM SKLOPOV SORODNIH DELOVNIH MEST ZA NAMEN DOLOČITVE DELOVNO SPECIFIČNIH KOMPETENC
V mesecu avgustu smo pričeli z organizacijo posvetov oz. manjših fokusnih skupin z izbranimi zaposlenimi iz štirih  sorodnih  sklopov  delovnih  mest  iz  pilotne  raziskave.  V  pilot  so  bila  izbrana  delovna  mesta  iz  Uprave Republike Slovenije za izvrševanje kazenskih sankcij, iz Direktorata za javno računovodstvo na Ministrstvu za finance,  iz finančnih služb nekaterih ministrstev, skupnih finančnih služb Upravnih enot ter delovna mesta s področja  informatike  na  Ministrstvu  za  javno  upravo.  Namen  je  preveriti  ustreznost  delovno  specifičnih kompetenc.  Na  posvetu  bodo  naši  zunanji  svetovalci  predstavili  predlog  delovno  specifičnih  kompetenc  in pripadajočih  vedenj, za  katere  na  podlagi  intervjujev  z  zaposlenimi  ocenjujejo,  da  pomembno  prispevajo  k učinkovitosti dela. Naloga predlaganih kandidatov bo, da podajo svoje mnenje glede predstavljenega predloga. Posvet bo trajal okvirno 2 uri. Prvi posvet je predviden 24. avgusta 2018. Posveti pa se bodo nadaljevali še v prvi polovici meseca septembra.
PROCES DOLOČANJA VODSTVENIH KOMPETENC IN IZBRANE ŠTIRI VODSTVENE KOMPETENCE
Model  vodstvenih  kompetenc  je  nastajal  vzporedno  z  modelom  temeljnih  kompetenc.  Proces  določanja vodstvenih  kompetenc  in  izbrane  štiri  vodstvene  kompetence  si  lahko  ogledate  v  spodnjem  shematskem prikazu.

Opredeljene štiri vodstvene kompetence, skupaj s štirimi temeljnimi kompetencami, tvorijo celoto lastnosti, znanj, veščin, spretnosti in sposobnosti, pomembnih za učinkovito opravljanje nalog in vloge vodje na različnih nivojih vodenja v državni upravi.
Določitev  temeljnih  in  vodstvenih  kompetenc  predstavlja  prvo  fazo  projekta  vzpostavitve  kompetenčnega modela. Ta se bo zaključila v mesecu septembru, in sicer z usposabljanji za uporabo temeljnih in vodstvenih kompetenc, namenjenih vodjem na položajnih delovnih mestih, vezanih na mandat  v vseh organih državne uprave.
ORGANIZACIJA  USPOSABLJANJ  ZA  VODJE,  ZAPOSLENE  NA  POLOŽAJNIH  DELOVNIH  MESTIH,  VEZANIH  NA MANDAT
Konec  meseca  avgusta  smo  pričeli  z  organizacijo  usposabljanj  vodij  za  pridobitev  veščin  prepoznavanja  in presojanja razvitosti kompetenc. Več o usposabljanjih si lahko preberete pri aktivnostih v mesecu septembru.

September 2018
ZAKLJUČEK  POSVETOV ZA NAMEN DOLOČITVE DELOVNO SPECIFIČNIH KOMPETENC V OKVIRU PREDLOGA SKLOPOV SORODNIH  DELOVNIH  MEST
V poletnih mesecih smo pričeli tudi z drugo fazo projekta, katere namen je določitev delovno specifičnih kompetenc. Intervjujem, ki so jih naši zunanji svetovalci v ta namen izvedli v poletnih mesecih, so v avgustu in v prvi polovici septembra sledili posveti z manjšim številom zaposlenimi iz štirih pilotnih sklopov sorodnih delovnih mest. Na posvetih so naši zunanji svetovalci, za posamezni sklop sorodnih delovnih mest, predstavili predlog delovno specifičnih kompetenc s pripadajočimi vedenji, ki so nastale na podlagi intervjujev z zaposlenimi.  
Sodelujoči na posveti so bili strokovnjaki, ki zelo dobro poznajo delo na svojem strokovnem področju ter imajo širše razumevanje svojega strokovnega področja, lahko so bili tudi vodje nekega strokovnega področja. Naloga sodelujočih na posvetu je bila, da podajo svoje mnenje glede predstavljenega predloga. Te informacije bodo zunanji svetovalci uporabili za nadaljnje oblikovanje delovno specifičnih kompetenc. Pilotnemu vzorcu bodo v nadaljevanju projekta sledili še ostali sklopi sorodnih delovnih mest.
POSVETI ZA ŠTIRI PILOTNE SKLOPE SORODNIH DELOVNIH MEST – SKUPINA PRIMERA D.O.O. in PROJEKTNA SKUPINA )

I. posvet (24.8.2018)

Sklop sorodnih delovnih mest: Naloge iz področja finančne uprave

Na posvetu so sodelovali 4 strokovnjaki iz različnih področij finančne uprave, ki so podali svoje mnenje na predstavljen predlog delovno specifičnih kompetenc s pripadajočimi vedenji. Te informacije bodo zunanji svetovalci uporabili za nadaljnje oblikovanje delovno specifičnih kompetenc.
II. posvet (4.9.2018) 

Sklop sorodnih delovnih mest: Naloge iz področja financ in računovodstva 
Na posvetu je sodelovalo 6 strokovnjakov in sicer iz Ministrstva za finance 2, skupnih finančnih služb Upravnih enot 1, Ministrstva za javno upravo 2 (1 iz področja evropske kohezijske politikekohezija in 1 iz finančnega področja), ki so podali svoje mnenje na predstavljen predlog delovno specifičnih kompetenc s pripadajočimi vedenji. Te informacije bodo zunanji svetovalci uporabili za nadaljnje oblikovanje delovno specifičnih kompetenc.
III.  posvet (27.8.2018)
Sklop sorodnih delovnih mest: Naloge iz področja IT 
Na posvetu je sodelovalo 6 strokovnjakov zaposlenih na različnih delovnih mestih iz področja informatike na Ministrstvu za javno upravo, ki so podali svoje mnenje na predstavljen predlog delovno specifičnih kompetenc s pripadajočimi vedenji. Te informacije bodo zunanji svetovalci uporabili za nadaljnje oblikovanje delovno specifičnih kompetenc.
VI. posvet (6.9.2018)

Sklop sorodnih delovnih mest: Naloge iz področja izvrševanja kazenskih sankcij in psihosocialne pomoč

Na posvetu je sodelovalo 7 strokovnjakov iz različnih področij Uprave Republike Slovenije za izvrševanje kazenskih sankcij in strokovnjakinja iz področja Uprave RS za probacijo, ki so podali svoje strokovno mnenje na predstavljen predlog delovno specifičnih kompetenc s pripadajočimi vedenji. Te informacije bodo zunanji svetovalci uporabili za nadaljnje oblikovanje delovno specifičnih kompetenc.
USKLAJEVANJE  SKLOPOV  SORODNIH  DELOVNIH  MEST  ZA  NAMEN  DOLOČITVE  DELOVNO  SPECIFIČNIH
KOMPETENC
V mesecu septembru in v začetku oktobra 2018 so bila v zaključku prve faze projekta izvedena usposabljanja za vodje na položajnih delovnih mestih, vezanih na mandat. Projekta skupina na Ministrstvu za javno upravo je sprejela dogovor glede uporabe kompetenčnega modela v praksi in komunikacije v okviru usposabljanj.
ORGANIZACIJA  IN  IZVEDBA  USPOSABLJANJ  ZA  VODJE,  ZAPOSLENE  NA  POLOŽAJNIH  DELOVNIH  MESTIH, VEZANIH NA MANDAT
Določitev temeljnih in vodstvenih kompetenc predstavlja prvo fazo projekta vzpostavitve kompetenčnega modela, ki se je v  začetku oktobra zaključuje z usposabljanji za njihovo uporabo. V septembru smo tako nadaljevali  z  organizacijo in izvedbo 9 delavnic z med 10 in 15 udeleženci, v oktobru pa sta bili izvedeni še dve. Posamezno usposabljanje je trajalo 7 pedagoških ur, izvajali pa so jih trije izvajalci s strani zunanjega izvajalca. 

Udeleženci so bili vodje v vseh organih državne uprave, zaposleni na položajnih delovnih mestih, vezanih na mandat: generalni sekretar ministrstva, generalni direktor direktorata ministrstva, načelnik upravne enote, predstojnik vladne službe, predstojnik organa v sestavi ministrstva. 

Usposabljanja so potekala v obliki interaktivnih delavnic, na katerih so udeleženci pridobili veščine prepoznavanja in presojanja razvitosti kompetenc, preizkušali uporabo konkretnega orodja za presojo razvitosti kompetenc, spoznavali, kaj nam lahko povedo kompetenčni profili, ter pridobivali veščine učinkovitega podajanja povratnih informacij. 

Usposabljanja so bila izvedena na dveh lokacijah. In sicer:
1.    Dunajska cesta 162, 1000 Ljubljana (Zdravniška zbornica Slovenije), v naslednjih terminih: 13.9.,
17.9., 19.9., 24.9., 26.9. 2018.


Vtis iz usposabljanja za presojo kompetenc

2. Prušnikova 74, 1210 Ljubljana (Kult 316), v naslednjih terminih: 17.9., 19.9., 20.9., 24.9., 27.9., 1.10.,
2.10.2018.

Vtis iz usposabljanja za presojo kompetenc
SESTANEK PROJEKTNEGA TIMA V ZVEZI Z USKLAJEVANJEM SKLOPOV SORODNIH DELOVNIH MEST IN DOLOČITVIJO ŠTEVILA INTERVJUJEV V OKVIRU POSAMEZNEGA SKLOPA ZA NAMEN DOLOČITVE DELOVNO SPECIFIČNIH KOMPETENC
Skupina Primera, d.o.o. je predstavila izsledke štirih posvetov za pilotne sklope sorodnih delovnih mest. V nadaljevanju smo v okviru projektnega tima (projektna ekipa in zunanji izvajalec) predloge sklopov sorodnih delovnih mest tj. delovnih mest, ki so si sorodna glede na vsebino dela, naravo dela in zahtevnost dela, dodatno usklajevali. Sprejeli smo načelni dogovor glede izbora organov državne uprave in števila intervjujev, ki se bodo izvedli znotraj posameznega sklopa sorodnih delovnih mest.
ZAČETEK PRIDOBIVANJA NABORA KANDIDATOV ZA IZVEDBO INTERVJUJEV ZA DOLOČITEV DELOVNO SPECIFIČNIH  KOMPETENC   
Konec meseca septembra smo za namen izvedbe intervjujev začeli s pridobivanjem nabora 70 kandidatov iz  različnih ministrstev, organov v sestavi ministrstev, vladnih služb in upravnih enot. Med kandidate za intervjuje se uvrščajo tisti javni uslužbenci, ki so uspešni strokovnjaki na ključnih delovnih mestih, pri čemer so ključna 
delovna mesta tista delovna mesta, ki so najbolj pomembna za uspešno delovanje državne uprave danes in/ali bodo pomembna v prihodnje. Med kandidate za intervjuje so se uvrstili tisti javni uslužbenci, ki so na posameznem delovnem mestu zaposleni vsaj eno leto; so pri svojem delu uspešni, motivirani, zavzeti; zaželeno pa je bilo, da imajo kandidati  širše  razumevanje  funkcije  državne  uprave  in  razmišljajo  o  potrebnem  razvoju  državne  uprave v prihodnje.  
KOMUNIKACIJA PROJEKTA - OBJAVA MESEČNIH E-NOVIC O PROJEKTU IN STROKOVNEGA ČLANKA
V sodelovanju s Skupino Primera, d.o.o smo pripravili mesečne novice o poteku projekta, ki ste jih prejeli vsi zaposleni v državni upravi, ter nov strokovni članek z naslovom »Kompetence so znanje v akciji«, ki je objavljen na naši spletni strani. 
PREDSTAVITEV PROJEKTNIH AKTIVNOSTI GENERALNIM SEKRETARJEM IN VODJEM KADROVSKIH SLUŽB ORGANOV DRŽAVNE UPRAVE V OKVIRU PREDSTAVITVE MINISTRSTVA ZA JAVNO UPRAVO, DIREKTORATA ZA JAVNI SEKTOR 

Konec meseca  septembra smo kadrovikom iz organov državne uprave predstavili ključne rezultate izvedenih projektnih aktivnosti v okviru predstavitve novosti na vsebinskem in organizacijskem področju ter aktualnih tem s področja dela Direktorata za javni sektor.

PREDSTAVITEV PROJEKTNIH AKTIVNOSTI NA DNEVIH SLOVENSKE JAVNE UPRAVE
Konec meseca  septembra smo na Dnevih slovenke uprave na Fakulteti za upravo predstavili nekaj izhodišč, izzivov in rezultatov na področju razvoja modela kompetenc v državni upravi.
Oktober 2018
IZDELAVA DOKUMENTOV V OKVIRU 1. FAZE PROJEKTA
-     KATALOG TEMELJNIH IN VODSTVENIH KOMPETENC
Katalog kompetenc je oblikovan in urejen pregled temeljnih in vodstvenih kompetenc, ki bo vseboval šifriran seznam temeljnih in vodstvenih kompetenc z namenom kasnejše integracije  kompetenčnega modela znotraj informacijskega sistema. Prav tako bo vseboval opredelitev želenih/neželenih vedenj oz. vedenjskih trditev za temeljne in vodstvene kompetence z zahtevano stopnjo razvitosti.

· DOKUMENT   O   METODOLOGIJI   ZA   DOLOČITEV   IN   PRESOJANJE   TEMELJNIH   IN   VODSTVENH KOMPETENC
Dokument vsebuje metodologijo določitve temeljnih in vodstvenih kompetenc in metodologijo oz. sistem za prepoznavanje/presojanje kompetenc.
Določen bo sistem prepoznavanja/presojanja v obliki vprašalnikov za presojanje kompetenc, ki bodo standard preverjanja  kompetenc.   Presojevalci  kompetenc   (vodje)   bodo   ugotavljali   stopnjo   razvitosti   posamezne kompetence in prepoznavali morebitne druge kompetence svojih podrejenih. Končni rezultat presojanja so tudi predlogi za razvoj zaposlenih (usposabljanja, izpopolnjevanja, drugi predlogi za razvoj), zlasti v primerih, ko so ugotovljene vrzeli med zahtevanimi in dejanskimi kompetencami.
-     PRIROČNIK ZA UPORABO KOMPETENČNEGA MODELA (TEMELJNE IN VODSTVENE KOMPETENCE)
Priročnik za uporabo kompetenčnega modela v delu, ki se nanaša na temeljne in vodstvene kompetence, bo vključeval namene in cilje kompetenčnega modela, obrazložitve izdelanega kompetenčnega modela, seznam temeljnih kompetenc z opredelitvijo želenih/neželenih vedenj oz. vedenjskih trditev za posamezno kompetenco, seznam vodstvenih kompetenc z opredelitvijo želenih/neželenih vedenj oz. vedenjskih trditev za posamezno kompetenco s kompetenčnimi profili za tri nivoje, navodila za prepoznavanje/presojanje kompetenc, možne oblike usposabljanja/izpopolnjevanja in drugi predlogi za razvoj za pridobitev manjkajočih kompetenc oz. manj razvitih kompetenc od zahtevanih. 

Celovit priročnik o kompetenčnih modelih je temeljni dokument projekta. Vanj so vložene izkušnje vseh članov projektne skupine na področju ocenjevanja in razvoja kadrov. Priročnik vključuje vse vsebine, ki jih potrebujejo kadrovski strokovnjaki v državni upravi za uspešno delo s kompetencami. 
Vodje bodo v priročniku našli predvsem informacije glede presoje kompetenc in podajanja razvojno naravnanih povratnih informacij. Priročnik bo napisan v preprostem jeziku, vključeval bo praktične primere in vprašanja za razmislek. Vsebino bomo vizualno podprli (slike, ilustracije). Dodali bomo povezave, s katerimi bodo zainteresirani uporabniki pridobili širše informacije. 
V nadaljevanju projekta, ko bodo v okviru 2. faze določene tudi delovno specifične kompetence, bodo v vseh treh dokumentih (Katalog, Dokument o metodologiji in Priročnik), zajete tudi vsebine s tega področja.
PRIDOBITEV  NABORA KANDIDATOV, ORGANIZACIJA IN IZVEDBA INTERVJUJEV – DELOVNO SPECIFIČNE KOMPETENCE

V  mesecu oktobru smo nadaljevali s pridobivanjem nabora kandidatov in organizacijo intervjujev. Z izvedbo intervjujev, namenjenih odkrivanju delovno specifičnih kompetenc, smo pričeli 2. 10. 2018, in sicer s 70 kandidati iz različnih organov državne uprave po vsej Sloveniji. Udeležba  na  intervjujih  je bila  prostovoljna, informacije  so se obravnavale zaupno in samo za potrebe omenjenega projekta. Intervjuji so zajemali pogovor o delu javnih uslužbencev in so se dotikali konkretnih  situacij  ter vedenj pri  delu. Na  podlagi  intervjujev je bil določen predlog nabora delovno specifičnih kompetenc, ključnih za uspešnost pri delu v državni upravi. Tudi predlog teh kompetenc bo v naslednjem koraku preverjan na posvetih.
SESTANEK PROJEKTNEGA TIMA V ZVEZI Z INTEGRACIJO KOMPETENČNEGA MODELA IN PROGRAMOM USPOSABLJANJ NA UPRAVNI AKADEMIJI 
Celovit priročnik o kompetenčnem modelu je temeljni dokument projekta in vključuje vse vsebine, ki jih potrebujejo kadrovski strokovnjaki v državni upravi za uspešno delo s kompetencami. Za ugotavljanje potrebe po usposabljanju se uporablja analiza vrzeli med želeno in ugotovljeno stopnjo izraženosti kompetence. Na podlagi tega se za vsakega zaposlenega pripravi osebni načrt razvoja, kjer se identificirajo tiste kompetence, ki jih mora posameznik razvijati za izboljšanje svoje uspešnosti. Razvoj kompetenc vključuje tudi različne oblike usposabljanj in drugih aktivnosti, ki pripomorejo k razvoju posameznih veščin, spretnosti, sposobnosti. Vodje bodo v priročniku našli predvsem informacije glede presoje kompetenc in podajanja razvojno naravnanih povratnih informacij. Med predlogi za razvoj zaposlenih bodo navedena tudi usposabljanja, zato je v tem kontekstu smiselno sodelovanje z Upravno akademijo, ki bo v nadaljevanju pregledala, katera usposabljanja (nazive seminarjev, delavnic itd.) ustrezajo razvoju ene ali več temeljnih in vodstvenih kompetenc v kompetenčnem modelu. 
SESTANEK PROJEKTNEGA TIMA V ZVEZI Z DOLOČITVIJO NABORA KANDIDATOV ZA SODELOVANJE NA POSVETIH IZ POSAMEZNIH ORGANOV DRŽAVNE UPRAVE ZA NAMEN DOLOČITVE DELOVNO SPECIFIČNIH KOMPETENC
Izhodišče za izbor ključnih vedenj, ki razlikujejo med bolj in manj učinkovitimi zaposlenimi v državni upravi, na različnih področjih dela, predstavljajo intervjuji z zaposlenimi. Informacije iz intervjujev so bile nato kvalitativno obdelane, vedenja, ki so se pri večini sogovornikov pojavljala kot najbolj pomembna, pa so bila uporabljena za

nadaljnje delo pri določanju kompetenc. Za potrebe presoje, ali so bila z analizo resnično izbrana najbolj ključna vedenja pri posameznem sklopu sorodnih delovnih mest, so bili organizirani posveti z manjšim številom zaposlenih (manjše fokusne skupine) iz izbranih sklopov sorodnih delovnih mest. V okviru projektnega tima (projektna ekipa in zunanji izvajalec) smo glede izbora organov državne uprave in strokovnjakov, ki bodo sodelovali na posvetih posameznega sklopa sorodnih delovnih mest, predhodno sprejeli načelni dogovor.
Koraki druge faze projekta, v okviru katere določamo delovno specifične kompetence, so spodaj tudi shematsko prikazani.

Slika: Shematski prikaz določanja delovno specifičnih kompetenc

ORGANIZACIJA SESTANKA OŽJE MEDRESORSKE DELOVNE SKUPINE
Namen sestanka ožje medresorske delovne skupine, v kateri sodelujejo predstavniki različnih organov državne uprave, je bil predstaviti rezultate izvedenih in načrtovanih projektnih aktivnosti. Poudarek predstavitve je bil predvsem na delu aktivnosti, kjer je vloga predstavnikov organov državne uprave ključna. Tu gre zlasti za vključevanje vseh zaposlenih s pomočjo predstavnikov državne uprave preko različnih aktivnosti (intervjuji, fokusne skupine, …) v nastajanje modela. Le tako bo namreč nastali model čim bolje odražal vrednote, kulturo in z uspehom povezan način dela v državni upravi. 

November 2018
PRIDOBITEV NABORA KANDIDATOV, ORGANIZACIJA IN IZVEDBA POSVETOV ZA NAMEN DOLOČITVE DELOVNO SPECIFIČNIH KOMPETENC V OKVIRU SKLOPOV SORODNIH DELOVNIH MEST
Da bi bila na področju delovno specifičnih kompetenc, za posamezne sklope sorodnih delovnih mest, v model kompetenc izbrana resnično ključna vedenja, smo, po izvedeni analizi ugotovitev intervjujev, organizirali posvete z manjšim številom zaposlenimi (manjše fokusne skupine) iz posameznih sklopov sorodnih delovnih mest. V ta namen je bil organom državne uprave posredovan poziv k posredovanju dodatnega nabora kandidatov za sodelovanje na posvetih za določitev delovno specifičnih kompetenc. Na posvetih so naši zunanji svetovalci, za posamezni sklop sorodnih delovnih mest, predstavili predlog delovno specifičnih kompetenc s pripadajočimi vedenji.  
Sodelujoči na posvetih so bili strokovnjaki, ki zelo dobro poznajo delo na svojem strokovnem področju ter imajo širše razumevanje svojega strokovnega področja. V nekaterih primerih so bili udeleženci tudi vodje določenega strokovnega področja. Njihova naloga je bila, da podajo svoje mnenje glede predstavljenega predloga. Te informacije so zunanji svetovalci uporabili za nadaljnje oblikovanje delovno specifičnih kompetenc. 


V mesecu novembru so bili tako organizirani in izvedeni posveti za preostale sklope sorodnih delovnih mest. Za vsa področja bo v mesecu decembru oz. januarju sledil tudi drugi krog posvetov. V mesecu novembru so bili izvedeni sledeči posveti po posameznih sklopih sorodnih delovnih mest:
· 15.11.2018 za grozd »Izvrševanje predpisov« v okviru »Temeljnih nalog uprave«

· 15.11.2018 za grozd »Splošne in pravne naloge ter javna naročila«
· 16.11.2018 za grozd »Priprava predpisov« v okviru »Temeljnih nalog uprave«
· 20.11.2018 za grozd »Naloge s področja notranje revizije« 

· 20.11.2018 za grozd  »Komunikacija in stiki z javnostmi«

· 22.11.2018 za grozd  »Naloge inšpekcijskega in drugega nadzora«

· 23.11.2018 za grozd  »Naloge s področja diplomacije«

· 29.11.2018 za grozd  »Naloge s področja kadrovskega poslovanja«

· 29.11.2018 za grozd  »Administrativne, strokovne in strokovno tehnične naloge«

· 30.11.2018 za grozd  »Pregled predpisov«.

ORGANIZACIJA SESTANKA MEDRESORSKE DELOVNE SKUPINE
Medresorska  delovna  skupina  za  izvajanje  operacije  Učinkovito  upravljanje  zaposlenih,  v  kateri  sodelujejo predstavniki različnih organov državne uprave, se je petič sestala v mesecu novembru 2018, in sicer 14.11.2018. Na sestanku so bile predstavljene izvedene in načrtovane projektne aktivnosti, sestanka pa so se udeležili tako člani širše kot tudi ožje medresorske delovne skupine. Članom Medresorske delovne skupine je bil predstavljen predlog delovno specifičnih kompetenc, na katerega ni bilo podanih večjih pripomb.

KOMUNIKACIJA PROJEKTA - OBJAVA NOVIH E NOVIC O PROJEKTU 
Pripravili smo mesečno e novico o aktualnih projektnih aktivnosti, s katero smo seznanili zaposlene v državni upravi. 

SESTANEK PROJEKTNEGA TIMA V ZVEZI Z INTEGRACIJO KOMPETENČNEGA MODELA IN PROGRAMOM USPOSABLJANJ NA UPRAVNI AKADEMIJI 
Ker želimo zagotoviti ustrezno povezanost kompetenc in usposabljanj, ki se navezujejo na pridobitev in razvoj kompetenc, smo skupaj z Upravno akademijo pregledali obstoječ program usposabljanj in sprejeli dogovoro o morebitnih dodatnih usposabljanjih glede na postavljen kompetenčni model.
USPOSABLJANJE KADROVSKIH STROKOVNJAKOV (»TRAIN THE TRAINER«) – PRIDOBITEV KANDIDATOV

Glede na to, da bodo v okviru projekta Vzpostavitev kompetenčnega modela potekala usposabljanja kadrovskih strokovnjakov za uporabo kompetenčnega modela (»Train the trainer«), smo članom ožje Medresorske skupine in nekaterim članom širše Medresorske delovne skupine posredovali vabilo za prijavo na naveden program. Usposabljanja bodo izvedena z namenom nadaljnje podpore uvedbi modela kompetenc in prenosa znanj glede uporabe kompetenčnega modela. Predviden čas izvedbe usposabljanj je od druge polovice meseca januarja do sredine meseca marca 2019. 

SESTANEK PROJEKTNE SKUPINE S SPECIFIČNIMI ORGANI DRŽAVNE UPRAVE
Z namenom uporabnosti kompetenčnega modela tudi v organih državne uprave, ki imajo določene specifike, sta bila v mesecu novembru sklicana sestanka oz. dodatni posveti. Posvet s Službo vlade za zakonodajo je bil izveden v novembru, posvet s Slovensko vojsko in Policijo pa bo izveden v decembru. 

PREGLED IN POTRDITEV DOKUMENTOV V OKVIRU 1. FAZE PROJEKTA TER OBRAZCA ZA PRESOJANJE KOMPETENC, SKUPAJ Z VEDENJSKIMI TRDITVAMI

Projektna skupina na MJU je podala pripombe in potrdila končno verzijo dokumentov, izdelanih v okviru 1. faze projekta:

· Katalog kompetenc, ki bo vseboval šifriran seznam temeljnih in vodstvenih kompetenc z namenom kasnejše integracije  kompetenčnega modela znotraj informacijskega sistema. 
· Dokument vsebuje metodologijo določitve temeljnih in vodstvenih kompetenc in metodologijo oz. sistem za prepoznavanje/presojanje kompetenc.
· Priročnik za uporabo kompetenčnega modela v delu, ki se nanaša na temeljne in vodstvene kompetence. 

Prav tako je projektna skupina podala pripombe in dokončno potrdila obrazec za presojanje kompetenc, skupaj z vedenjskimi trditvami za temeljne in vodstvene kompetence.

ZBIRANJE PODATKOV ZA NAMEN ORGANIZACIJE  USPOSABLJANJ  ZA  VODJE, ZAPOSLENE NA POLOŽAJNIH  DELOVNIH  MESTIH,  KI NISO VEZANI  NA MANDAT, TER RAZVRŠČANJE VODIJ GLEDE NA SORODNOST SKLOPOV

Z namenom organizacije usposabljanj za pridobitev veščin prepoznavanja in presojanja razvitosti kompetenc pri zaposlenih smo pričeli z zbiranjem podatkov o vodjih v organih državne uprave (cca. 1.500 vodij). Sledilo je razvrščanje vodij, ki pokrivajo isti sklop delovno specifičnih kompetenc. Več o usposabljanjih si lahko preberete pri aktivnostih v mesecu decembru.
December 2018
ORGANIZACIJA  USPOSABLJANJ ZA VODJE, ZAPOSLENE  NA  POLOŽAJNIH  DELOVNIH  MESTIH,  KI NISO VEZANA  NA MANDAT 
V mesecu novembru smo zbrali podatke o vodjih v organih državne uprave, ki smo jih razvrstili glede na to, v kateri sklop delovno specifičnih kompetenc sodijo. V mesecu decembru smo začeli z organizacijo usposabljanj za cca. 1.500 vodij. Usposabljanja za vodje, ki pokrivajo isti sklop delovno specifičnih kompetenc, bodo potekala v 
večjih skupinah s cca. 40 udeleženci, izvajala pa jih bosta dva trenerja na skupino. Posamezno usposabljanje bo trajalo štiri andragoške ure, na dan pa bosta organizirani dve usposabljanji. 
Usposabljanja bodo potekala na naslednji lokaciji: Prušnikova 74, 1210 Ljubljana (Kult 316), v mesecu februarju in marcu 2019. Sledila bodo sledeči vsebini:
· Refleksija o ocenjevanju sodelavcev

· Razlaga modela delovno specifičnih kompetenc

· Pogosti izzivi pri ocenjevanju kompetenc in kako jih rešiti

· Interpretacija različnih kompetenčnih profilov

· Kako podati razvojno naravnane povratne informacije zaposlenemu

· Demonstracija razvojno naravnanega pogovora

· Predstavitev vsebin priročnika za vodje

Na usposabljanju bodo vodje pridobili veščine prepoznavanja in presojanja razvitosti kompetenc, seznanili se bodo z uporabo konkretnega orodja za presojo razvitosti kompetenc, spoznali bodo kako »brati« kompetenčni profil ter pridobili veščine učinkovitega podajanja povratnih informacij in uporabo teh informacij v razvojne namene. 

ORGANIZACIJA IN IZVEDBA DODATNEGA USPOSABLJANJA ZA VODJE, ZAPOSLENE  NA  POLOŽAJNIH  DELOVNIH  MESTIH, VEZANIH NA MANDAT 
V septembru in oktobru 2018 so bila izvedena usposabljanja za vodje iz vseh organov državne uprave, zaposlenih na položajnih delovnih mestih, vezanih na mandat: generalni sekretar ministrstva, generalni direktor direktorata ministrstva, načelnik upravne enote, predstojnik vladne službe, predstojnik organa v sestavi ministrstva. Ker pa se vsi niso mogli udeležiti usposabljanj, smo organizirali dodatno usposabljanje, in sicer v sredo, 19. 12. 2018. Usposabljanje je trajalo 7 pedagoških ur, potekalo pa je v obliki interaktivne delavnice, na kateri so udeleženci pridobili veščine prepoznavanja in presojanja razvitosti kompetenc, preizkušali so uporabo konkretnega orodja za presojo razvitosti kompetenc, spoznavali so, kaj nam lahko povedo kompetenčni profili, ter pridobili veščine učinkovitega podajanja povratnih informacij. 

ORGANIZACIJA IN IZVEDBA POSVETOV ZA DOLOČITEV DELOVNO SPECIFIČNIH KOMPETENC V OKVIRU SKLOPOV SORODNIH DELOVNIH MEST
V mesecu decembru je sledil drugi krogi posvetov, ki pa se bodo nadaljevali tudi v januarju. Tudi v drugem krogu posvetov so sodelovali strokovnjaki, ki zelo dobro poznajo delo na svojem strokovnem področju ter imajo širše razumevanje svojega strokovnega področja. V nekaterih primerih so bili udeleženci tudi vodje določenega strokovnega področja. Njihova naloga je bila, da podajo svoje mnenje glede predstavljenega predloga. Namen drugega kroga posvetov je pregled korigiranih kompetenc in pripadajočih vedenj ter, pri sklopih, kjer je to smiselno, pregled opredelitve posameznih zahtevnostnih ravni delovno specifičnih kompetenc znotraj skupine. 
In sicer so bili izvedeni posveti za sledeče sklope delovnih mest: 
· 11.12.2018 za grozd »Naloge s področja izvrševanja kazenskih sankcij in psihosocialne pomoči«
· 13.12.2018 za grozd »Naloge s področja finančne uprave«
· 13.12.2018 za grozd »Administrstivne, strokovne in strokovno tehnične naloge«

· 17.12.2018 za grozd »Naloge inšpekcijskega in drugega nadzora«

· 20.12.2018 za grozd »Naloge s področja informatike«
· 21.12.2018 za grozd »Naloge s področja notranje revizije«.
KOMUNIKACIJA PROJEKTA - OBJAVA NOVIH E-NOVIC O PROJEKTU 
Pripravili smo mesečne e novice o aktualnih projektnih aktivnostih.

KOMUNIKACIJA PROJEKTA - OBJAVA STROKOVNEGA ČLANKA 
V sodelovanju s Skupino Primera, d.o.o. smo pripravili in objavili nov strokovni članek povezan z modelom kompetenc.
USPOSABLJANJE KADROVSKIH STROKOVNJAKOV (»TRAIN THE TRAINER«) – OBLIKOVANJE NABORA KANDIDATOV

Oblikovan je bil končni nabor kandidatov za trainerje, ki se bodo usposobili za namen nadaljnje podpore in prenosa znanj pri uporabi kompetenčnega modela. Usposabljanje bo terminsko umeščeno od začetka meseca februarja do druge polovice meseca marca 2019. Predvidoma bo izvedenih šest delavnic v skupnem trajanju cca. 36 pedagoških ur. Okviren program usposabljanj po dnevih:
1. dan: Kompetenčni modeli v državni upravi

2. dan: Presojanje kompetenc v državni upravi

3. dan: Prepoznavanje kompetenc z uporabo različnih metod

4. dan: Povratne informacije o kompetenčnih profilih

5. dan: Razvoj kompetenc

6. dan: Posredovanje znanja vodjem
januar 2019 
ORGANIZACIJA IN IZVEDBA POSVETOV ZA DOLOČITEV DELOVNO SPECIFIČNIH KOMPETENC V OKVIRU SKLOPOV SORODNIH DELOVNIH MEST
Koristne in kakovostne informacije, ki so jih posredovali udeleženci prvih posvetov v novembru, smo  v decembru uporabili za dodelavo nabora delovno specifičnih kompetenc. V ta namen je bil izveden drugi krog posvetov za šest od petnajsih sklopov sorodnih delovnih mest, za prostale sklope pa so bili posveti izvedeni v mesecu januarju 2019. Naloga sodelujočih strokovnjakov v drugem krogu posvetov je bila, da skupaj s sodelavci iz sorodnih področij dela, podajo mnenje glede izboljšanega predloga vedenjskih opisov korigiranih kompetenc ter, pri sklopih, kjer je to smiselno, podajo mnenje glede opredelitve posameznih zahtevnostnih ravni delovno specifičnih kompetenc znotraj skupine. Tako so bili v mesecu januarju izvedeni sledeči posveti:
- 09.01.2019 za grozd  »Naloge s področja kadrovskega poslovanja«

- 10.01.2019 za grozd  »Izvrševanje predpisov« v okviru »Temeljnih nalog uprave«

- 14.01.2019 za grozd  »Priprava predpisov« v okviru »Temeljnih nalog uprave«

- 15.01.2019 za grozd  »Pregled predpisov v okviru »Temeljnih nalog uprave«

- 17.01.2019 za grozd  »Naloge s  področja financ in računovodstva«

- 18.01.2019 za grozd  »Naloge s področja komuniciranja in odnosov z javnostmi«

DVE DELAVNICI Z OŽJO MEDRESORSKO DELOVNO SKUPINO IN Z NEKATERIMI UDELEŽENCI POSVETOV 
Na podlagi informacij iz vseh posvetov je bil pripravljen krovni sistem delovno specifičnih kompetenc za vse sklope sorodnih delovnih mest, ki smo ga predstavili na dveh makro delavnicah. Na prvi (23.1.2019) so celotni sistem presojali strokovnjaki iz različnih strokovnih področij - predstavniki posameznih sklopov sorodnih delovnih mest, na drugi (28.1.2019) pa člani ožje medresorske delovne skupine. Pri presoji so upoštevali podobnosti in razlike med posameznimi sklopi sorodnih delovnih mest. Pridobljeni konstruktivni komentarji in predlogi služijo za pripravo končne različice delovno specifičnih kompetenc in pripadajočih vedenjskih opisov.  

ORGANIZACIJA  USPOSABLJANJ  ZA  VODJE, ZAPOSLENE NA POLOŽAJNIH  DELOVNIH  MESTIH,  KI NISO VEZANA  NA MANDAT
Z namenom pridobitve veščin prepoznavanja in presojanja razvitosti kompetenc smo organizirali usposabljanja za vodje v organih državne uprave. V ta namen smo posredovali vabila cca. 1.500 vodjem, pri čemer smo se z nekaterimi organi dogovorili za posredovanje vabil iz njihovih naslovov (FURS, MORS, MNZ). Poleg tega smo posredovali dopis, naslovljen na generalne sektretarje ministrstev, predstojnike organov v sestavi ministrstev, predsojnike vladnih služb in načelnike upravnih enot, z zaprosilom, da vodje na 2. in 3. ravni spodbudijo k prijavi na usposabljanja. Vzporedno smo komunicirali s kadrovskimi službami organov, s predstavniki ožje medresorske delovne skupine ter s predstavniki širše medresorske delovne skupine, da naj prav tako pozovejo vodje k prijavi na usposabljanja. Usposabljanja se bodo izvajala tekom meseca februarja in marca 2019.
SESTANEK PROJEKTNEGA TIMA IN VODSTVA DIREKTORATA ZA JAVNI SEKTOR

Izveden je bil sestanek projektnega tima VKM, vodstva Direktorata za javni sektor in Skupine Primera, d.o.o.  Na sestanku smo obravnavali sledeče teme: pregled izvedenih aktivnosti ter proces vzpostavitve kompetenčnega modela; usposabljanje vodij na 2. in 3. ravni; dogovor o nadaljnjih korakih.   
ORGANIZACIJA USPOSABLJANJA KADROVSKIH STROKOVNJAKOV (»TRAIN THE TRAINER«) 

V mesecu januarju smo organizirali usposabljanja z namenom nadaljnje podpore uvedbi modela kompetenc in prenosa znanj glede uporabe kompetenčnega modela. Usposobljeni notranji trenerji bodo lahko vodjem nudili podporo pri uporabi modela kompetenc ter znanja glede uporabe kompetenčnega modela prenašali naprej. Skupino notranjih trenerjev predstavlja 32 strokovnjakov, večinoma iz kadrovskega področja, in sicer iz vseh ministrstev in večjih organov v sestavi. Usposabljanja so se pričela v začetku februarja, trajala pa bodo do konca marca 2019. Izvedenih bo šest delavnic za vsako od dveh skupin kadrovskih strokovnjakov v skupnem trajanju cca. 36 pedagoških ur. Okviren program usposabljanj:

1. dan: Kompetenčni modeli v državni upravi

2. dan: Presojanje kompetenc v državni upravi

3. dan: Prepoznavanje kompetenc z uporabo različnih metod

4. dan: Povratne informacije o kompetenčnih profilih

5. dan: Razvoj kompetenc

6. dan: Posredovanje znanja vodjem
DOGOVOR S SLOVENSKO VOJSKO IN POLICIJO TER IZVEDBA AKTIVNOSTI
Z namenom uporabnosti kompetenčnega modela tudi v organih državne uprave, ki imajo določene specifike, je bil v mesecu decembru izveden sestanek s Slovensko vojsko in Policijo. Na podlagi sestanka so predstavniki Slovenske vojske v mesecu januarju predstavili svoj kompetenčni model. S predstavniki Policije je bil sklenjen dogovor o načinu sodelovanja, na podlagi le-tega sta bili izvedeni tudi posebni delavnici.
URADNIŠKI SVET - DELAVNICA
Za člane Uradniškega sveta je bila izvedena posebna delavnica na temo uporabe kompetenčnega modela, temeljnih in vodstvenih kompetenc v selekcijskem postopku - vedenjskem intervjuju.         
Slika: Shema procesa vzpostavitve kompetenčnega modela

KOMUNIKACIJA PROJEKTA - OBJAVA NOVIH E-NOVIC O PROJEKTU 
Pripravili smo mesečne e novice o aktualnih projektnih aktivnostih
februar 2019 
SESTANEK PROJEKTNEGA TIMA V ZVEZI Z INTEGRACIJO KOMPETENČNEGA MODELA IN PROGRAMOM USPOSABLJANJ NA UPRAVNI AKADEMIJI – NADALJEVANJE AKTIVNOSTI

Ker želimo zagotoviti ustrezno povezanost kompetenc in usposabljanj, ki se navezujejo na pridobitev in razvoj kompetenc, smo skupaj z Upravno akademijo pregledali obstoječ program usposabljanj in določil največ štiri usposabljanja, ki ustrezaju razvoju ene ali več temeljnih in vodstvenih kompetenc. 
ORGANIZACIJA USPOSABLJANJA KADROVSKIH STROKOVNJAKOV (»TRAIN THE TRAINER«) – NADALJEVANJE AKTIVNOSTI
V mesecu februarju smo pričeli z izvedbo usposabljanj »Train the trainer«, in sicer z namenom nadaljnje podpore uvedbi modela kompetenc in prenosa znanj glede uporabe kompetenčnega modela. Delavnice, ki so interaktivno zasnovane so se pričele v začetku februarja, trajale pa bodo do konca marca 2019. Izvedene so bile tri od skupno šestih delavnic za vsako od dveh skupin kadrovskih strokovnjakov v skupnem trajanju cca. 36 pedagoških ur. V okviru prvega dne usposabljanj z naslovom »Kompetenčni modeli v državni upravi« je bil predstavljen kompetenčni model, vloga kompetenčnega modela v organizaciji in načini krepitve vloge kadrovika v državni upravi. Drugi dan z naslovom »Presojanje kompetenc v državni upravi« je bil obarvan s predstavitvijo pogostih izzivov pri presoji kompetenc in organizacijo presojanja kompetenc v organizaciji. Tretji dan z naslovom »Prepoznavanje kompetenc z uporabo različnih metod« pa je bil namenjen podrobni predstavitvi uporabe različnih metod za odkrivanje kompetenc ter izvedbi vedenjskega intervjuja za potrebe selekcije in razvoja kadrov.

ORGANIZACIJA IN IZVEDBA USPOSABLJANJ  ZA  VODJE, ZAPOSLENE NA POLOŽAJNIH  DELOVNIH  MESTIH,  KI NISO VEZANA  NA MANDAT – NADALJEVANJE AKTIVNOSTI

Z organizacijo in izvedbo usposabljanj, namenjenih spoznavanju in učinkoviti rabi modela kompetenc, smo vstopili v zaključni del projekta. Usposabljanja potekajo pod imenom »Druženje s kompetencami« in so namenjena vodjem na 2. in 3. ravni vodenja, ki bodo pridobili veščine prepoznavanja in presojanja razvitosti kompetenc na interaktiven način. Izvajajo se na dveh lokacija in sicer: Zavod Kult 316, Prušnikova 74, 1210 Ljubljana - Šentvid in dvorana Cmokač, Dolenjska cesta 242c, Ljubljana – Rudnik. Na usposabljanju, ki traja 4 pedagoške ure, so vodje pridobili veščine prepoznavanja in presojanja razvitosti kompetenc, seznanili so se z uporabo konkretnega orodja za presojo razvitosti kompetenc, spoznali so, kako »brati« kompetenčni profil ter pridobili veščine učinkovitega podajanja povratnih informacij in uporabo teh informacij v razvojne namene. Prav tako na usposabljanjih preverjamo ustreznost predlaganih delovno specifičnih kompetenc. V mesecu februarju je bilo izvedenih 24 delavnic. Okviren program usposabljanja:
· Predstavitev kompetenčnega modela

· Presojanje kompetenc v praksi

· Izzivi in rešitve pri presoji kompetenc

· Podajanje povratnih informacij kompetencah

· Uporaba priročnika pri selekciji in razvoju zaposlenih

                                                                 Zavod Kult 316, Prušnikova 74, 1210 Ljubljana - Šentvid
PREDSTAVITEV KOMPETENČNEGA MODELA PREDSTAVNIKOM SLOVENSKE VOJSKE IN NADALJEVANJE AKTIVNOSTI S PREDSTAVNIKI POLICIJE – NADALJEVANJE AKTIVNOSTI (IZVEDBA DELAVNIC)
Z namenom uporabnosti kompetenčnega modela tudi v organih državne uprave, ki imajo določene specifike, je bil v mesecu decembru izveden sestanek s Slovensko vojsko in Policijo. Na podlagi sestanka so predstavniki Slovenske vojske v mesecu januarju predstavili svoj kompetenčni model, v mesecu februarju pa je bil  predstavnikom Slovenske vojske predstaviljen kompetenčni model, ki nastaja v okviru projekta. Skladno z dogovorom o izvedbi svetovalnih dni s strani zunanjega izvajalca v okviru projekta VKM pa sta bili izvedeni dve delavnici s predstavniki Policije. 
AKTIVNOSTI PROJEKTNE SKUPINE S SPECIFIČNIMI ORGANI DRŽAVNE UPRAVE – NADALJEVANJE AKTIVNOSTI
Z namenom uporabnosti kompetenčnega modela tudi v organih državne uprave, ki imajo določene specifike so potekali sestanki in usklajevanja glede uporabnosti modela za njihovo področje.
DOPOLNJEVANJE DOKUMENTOV 1. FAZE PROJEKTA ZA NAMEN PRIPRAVE DOPOLNITEV Z AKTIVNOSTMI 2. FAZE
Projektna skupina na MJU bo podala pripombe/dopolnitve na vmesno verzijo dokumentov, izdelanih v okviru 1. faze projekta:

· Katalog kompetenc, ki bo vseboval šifriran seznam temeljnih, vodstvenih in delovno specifičnih kompetenc z namenom kasnejše integracije  kompetenčnega modela znotraj informacijskega sistema. 
· Dokument, ki bo vseboval metodologijo določitve temeljnih in vodstvenih kompetenc in metodologijo oz. sistem za prepoznavanje/presojanje kompetenc.
· Priročnik za uporabo kompetenčnega modela oz. za presojanje in razvoj temeljnih, vodstvenih in delovno specifičnih kompetenc. 
Celovit priročnik o kompetenčnih modelih je temeljni dokument projekta in je namenjen predvsem vodjem n kadrovskim službam kot pomoč pri presojanju kompetenc in načrtovanju aktivnosti na podlagi presoje kompetenc. Vključeval bo vse vsebine, ki jih potrebujejo kadrovski strokovnjaki v državni upravi za uspešno delo s kompetencami. Vodje bodo v priročniku našli predvsem informacije glede presoje kompetenc in podajanja razvojno naravnanih povratnih informacij. Priročnik bo napisan v preprosem jeziku, vključeval bo praktične primere in vprašanja za razmislek. 
KOMUNIKACIJA PROJEKTA - OBJAVA NOVIH E-NOVIC O PROJEKTU 
Pripravili in objavili smo februarsko e novice o aktualnih projektnih aktivnostih.
Slika: Shematski prikaz ključnih faz projekta 

ključne aktivnosti v marcu in aprilu 2019 ….
SESTANEK PROJEKTNEGA TIMA V ZVEZI Z INTEGRACIJO KOMPETENČNEGA MODELA IN PROGRAMI USPOSABLJANJ NA UPRAVNI AKADEMIJI - NADALJEVANJE AKTIVNOSTI
Ker želimo zagotoviti ustrezno povezanost kompetenc in usposabljanj bomo skupaj z Upravno akademijo pregledali obstoječe programe usposabljanj, ki se navezujejo na pridobitev in razvoj delovno specifičnih kompetenc in sprejeli dogovor o morebitnih dodatnih usposabljanjih glede na postavljen kompetenčni model. 
 NADALJEVANJE AKTIVNOSTI S PREDSTAVNIKI POLICIJE (IZVEDBA DELAVNIC)
Potekale bodo nadaljnje aktivnosti za določitev vodstvenih kompetenc za določeno vodstveno strukturo Policije – izvedba delavnic s predstavniki Policije. 
AKTIVNOSTI PROJEKTNE SKUPINE S SPECIFIČNIMI ORGANI DRŽAVNE UPRAVE – NADALJEVANJE AKTIVNOSTI
Z namenom uporabnosti kompetenčnega modela tudi v organih državne uprave, ki imajo določene specifike bodo potekala usklajevanja/prilagoditve glede uporabnosti modela za njihovo področje.
ORGANIZACIJA USPOSABLJANJA KADROVSKIH STROKOVNJAKOV (»TRAIN THE TRAINER«) – NADALJEVANJE AKTIVNOSTI
V mesecu februarju smo pričeli z izvedbo usposabljanj »Train the trainer«, in sicer z namenom nadaljnje podpore uvedbi modela kompetenc in prenosa znanj glede uporabe kompetenčnega modela. V mesecu februarju so bile izvedene 3 delavnice, ki se bodo nadaljevale vse do konca marca 2019. 
SESTANEK PROJEKTNEGA TIMA IN VODSTVA DIREKTORATA ZA JAVNI SEKTOR

Organizacija sestanka projektnega tima VKM, vodstva Direktorata za javni sektor in Skupine Primera, d.o.o., na katerem bomo pregledali izvedene aktivnosti in rezultate projekta. Prav tako bo namen sestanka pregled realizacije udeležbe vodij na usposabljanjih za vodje, preverjanje ustreznosti predlaganih delovno specifičnih kompetenc in pregled predlogov novih grozdov glede na zahteve nekaterih specifik organov državne uprave.
ORGANIZACIJA IN IZVEDBA USPOSABLJANJ  ZA  VODJE, ZAPOSLENE NA POLOŽAJNIH  DELOVNIH  MESTIH,  KI NISO VEZANA  NA MANDAT – NADALJEVANJE AKTIVNOSTI

Z organizacijo in izvedbo usposabljanj, namenjenih spoznavanju in učinkoviti rabi modela kompetenc, smo vstopili v zaključni del projekta. Usposabljanja se bodo izvajala še tekom meseca marca 2019, in sicer z naslednjim razporedom:
	MAREC

	
	
	
	

	Datum
	Lokacija
	  Naslov
	Ura – 2 termina po 4 pedagoške ure

	4.3.2019
	KULT 316
	Prušnikova ulica 74
	8.30-11.45; 12.15-15.30

	5.3.2019
	KULT 316
	Prušnikova ulica 74
	8.30-11.45; 12.15-15.30

	6.3.2019
	FURS
	Davčna ulica 1
	8.30-11.45; 12.15-15.30

	7.3.2019
	FURS
	Davčna ulica 1
	8.30-11.45; 12.15-15.30

	11.3.2019
	CMOKAČ
	Dolenjska cesta 242c
	8.30-11.45; 12.15-15.30

	12.3.2019
	CMOKAČ
	Dolenjska cesta 242c
	8.30-11.45; 12.15-15.30

	13.3.2019
	CMOKAČ
	Dolenjska cesta 242c
	8.30-11.45; 12.15-15.30

	14.3.2019
	CMOKAČ
	Dolenjska cesta 242c
	8.30-11.45; 12.15-15.30


ORGANIZACIJA SESTANKA MEDRESORSKE DELOVNE SKUPINE
Za namen predstavitve izvedenih aktivnosti in rezultatov 2. faze projekta bomo skllicali sestanek Medresorske  delovne skupine za izvajanje projekta VKM, na katerega bodo povabeljeni tudi člani ožje Medresorske delovne skupine za projekt VKM. 
PREGLED IN POTRDITEV DOKUMENTOV V OKVIRU 2. FAZE PROJEKTA 

Projektna skupina na MJU in vodstvo Direktorata za javni sektor bo pregledalo in podalo morebitne dopolnitve/pripombe končne verzijo dokumentov, izdelanih v okviru 1. in 2. faze projekta:

· Katalog kompetenc, ki bo vseboval šifriran seznam temeljnih, vodstvenih in delovno specifičnih kompetenc z namenom kasnejše integracije  kompetenčnega modela znotraj informacijskega sistema. 
· Dokument, ki bo vseboval metodologijo določitve temeljnih, vodstvenih in delovno specifičnih kompetenc ter metodologijo oz. sistem za prepoznavanje/presojanje kompetenc.
· Priročnik za uporabo kompetenčnega modela oz. za presojanje in razvoj temeljnih, vodstvenih in delovno specifičnih kompetenc. 

KOMUNIKACIJA PROJEKTA - OBJAVA NOVIH E-NOVIC O PROJEKTU 
Pripravili bomo mesečne e novice o aktualnih projektnih aktivnostih.

         Vsak cilj je dosegljiv, če si dovolj vztrajen.
        SKLOPI SORODNIH DELOVNIH MEST





DELOVNO SPECIFIČNE KOMPETENCE ZA POSAMEZNI SKLOP SORODNIH DELOVNIH MEST

